Μακαρονάδα με καβούρι κονσέρβας
Μια πανεύκολη μακαρονάδα με καβούρι κονσέρβας και άρωμα από λεμονοθύμαρο.
500 γρ. σπαγγέτι ή άλλα ζυμαρικά της αρεσκείας μας, 2 κονσέρβες καβούρι, 3 φρέσκα κρεμμυδάκια, ψιλοκομμένα (το λευκό και το τρυφερό πράσινο μέρος), 10 ντοματίνια, στη μέση, τα φύλλα από 3 - 4 κλωναράκια λεμονοθύμαρο (ξεχωριστή ποικιλία θυμαριού με άρωμα λεμονιού. Το βρίσκουμε σε ορισμένα φυτώρια), ψιλοκομμένα, ή 1 γεμάτο κουτ. γλυκού ξερό λεμονοθύμαρο ή 1 κουτ. σούπας μαϊντανός, ψιλοκομμένος (με διαφορετικό αποτέλεσμα), 1 σφηνάκι ούζο, ξύσμα από 1 λεμόνι (ακέρωτο), 60 ml ελαιόλαδο, αλάτι, φρεσκοτριμμένο πιπέρι
Για τη μακαρονάδα με καβούρι, βράζουμε τα ζυμαρικά σε άφθονο αλατισμένο νερό 1 - 2  λεπτά λιγότερο από ό,τι λένε οι οδηγίες που αναγράφονται  στη συσκευασία.Τα σουρώνουμε φροντίζοντας να κρατήσουμε 1 φλιτζάνι από το  νερό του βρασίματος.Στην ίδια κατσαρόλα σοτάρουμε σε μέτρια φωτιά στο λάδι τα φρέσκα κρεμμυδάκια για  1 - 2 λεπτά.Ρίχνουμε τα ντοματίνια και σοτάρουμε για 1  λεπτό, ίσα να ζαρώσουν λίγο.Σβήνουμε με το ούζο και μετά  από 2 λεπτά ρίχνουμε τα μυρωδικά, το ξύσμα, αλατοπίπερο  και τα μακαρόνια με όσο από το νερό χρειάζεται για να είναι λίγο ζουμερή η σπαγκετάδα.Στο τέλος, προσθέτουμε το καβούρι θρυμματισμένο.Σερβίρουμε αμέσως την μακαρονάδα με καβούρι κονσέρβας με επιπλέον  φρεσκοτριμμένο πιπέρι.
Ζυμαρικά,Καβούρι,Ντομάτα,Νηστίσιμα